10.2.2015 Den Europæiske Unions Tidende L 34/1 II (Ikke-lovgivningsmæssige retsakter) FORORDNINGER KOMMISSIONENS FORORDNING (EU) 2015/180 af 9. februar 2015 om ændring af forordning (EF) nr. 748/2009 om en liste over luftfartøjsoperatører, som den 1. januar 2006 udførte eller derefter har udført en af luftfartsaktiviteterne i bilag I til Europa- Parlamentets og Rådets direktiv 2003/87/EF, med angivelse af den til hver luftfartøjsoperatør hørende administrerende medlemsstat (EØS-relevant tekst) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets direktiv 2003/87/EF af 13. oktober 2003 om en ordning for handel med kvoter for drivhusgasemissioner i Fællesskabet og om ændring af Rådets direktiv 96/61/EF ()), særlig artikel 18a, stk. 3, litra b), og ud fra følgende betragtninger: (1) — Ved Europa-Parlamentets og Rådets direktiv 2008/101/EF (?) ændres direktiv 2003/87/EF med henblik på at inddrage luftfartsaktiviteter i ordningen for handel med drivhusgasemissionskvoter i Unionen. (2) — Ved Kommissionens forordning (EF) nr. 748/2009 (”) opstilles der en liste over luftfartøjsoperatører, som den 1. januar 2006 udførte eller derefter har udført en af luftfartsaktiviteterne i bilag I til direktiv 2003/87/EF. (3) — Hensigten med listen er at mindske luftfartøjsoperatørernes administrative byrde ved at oplyse om, hvilken medlemsstat der regulerer en nærmere bestemt luftfartøjsoperatør. (4) — Inddragelse af en luftfartøjsoperatør i EU's emissionshandelsordning er betinget af udførelse af en luftfartsaktivitet som omhandlet i bilag I til direktiv 2003/87/EF og ikke af opførelse på den liste over luftfartøjsoperatører, som Kommissionen opstiller i henhold til nævnte direktivs artikel 18a, stk. 3. (5) — Ved ajourføringen af listen over luftfartøjsoperatører med henblik på at inkludere luftfartøjsoperatører, som i 2014 udførte en af luftfartsaktiviteterne i bilag I til direktiv 2003/87/EF, har Kommissionen taget de flådeforteg- nelser, som den har modtaget fra luftfartøjsoperatører og tjenesteydelsesselskaber, i betragtning. På grund af manglende oplysninger står et antal forvaltningsselskaber, tjenesteydelsesselskaber eller luftfartøjsregistre- ringsnumre anført på den ajourførte liste i stedet for luftfartøjsoperatører. (6) — Forordning (EF) nr. 748/2009 bør derfor ændres i overensstemmelse hermed — () EUTL 275 af 25.10.2003, s. 32. (?) Europa-Parlamentets og Rådets direktiv 2008/101/EF af 19. november 2008 om ændring af direktiv 2003/87/EF med henblik på inddragelse af luftfartsaktiviteter i ordningen for handel med drivhusgasemissionskvoter i Fællesskabet (EUT L 8 af 13.1.2009, s. 3). () Kommissionens forordning (EF) nr. 748/2009 af 5. august 2009 om en liste over luftfartøjsoperatører, som den 1. januar 2006 udførte eller derefter har udført en af luftfartsaktiviteterne i bilag I til direktiv 2003/87/EF, med angivelse af den til hver luftfartøjsoperatør hørende administrerende medlemsstat (EUT L 219 af 22.8.2009, s. 1).